Емилия (певица)
Емилия Янчева Башур (родена Вълева), по-известна само като Емилия, е българска попфолк певица.

Биография 
Емилия е родена в семейството на Радка и Янчо Вълеви. Има сестра, която е по-голяма с три години от нея; казва се Даниела. Като малка Емилия е била палаво и буйно дете. Често е боледувала и самата тя казва, че едва ли не е израснала по болниците. На 12-годишна възраст започва да учи народно пеене при Живка Казакова и Димитър Колев. След това продължава обучението си в Музикалното училище в Широка лъка. Три години по-късно младата певица се отказва, за да подпише договор с музикална компания „Пайнер“. От димитровградската компания я одобряват, въпреки че гласът ѝ е необработен. Междувременно Емилия продължава обучението си в музикална паралелка в Димитровград и завършва през 2000 г.

На 11 май 2008 г. ражда първородния си син Иван. На 3 октомври 2016 г. Емилия ражда дъщеря си Мира. На 21 юли 2018 г. се омъжва за Жорж Башур.

Музикална кариера

2000 – 03: Начало: „Весело момиче“ и „Нежни устни“ 
Преди да започне да пее попфолк, Емилия е пяла само народна музика. През 1999 г. записва първата си песен „Свършено е с теб“, с която печели наградата за дебют на фестивала „Тракия фолк“ 1999 г., който година по-късно става музикален продуцент на звездата. Подготовката за дебютния албум на Емилия върви с пълна сила. Време е за първия ѝ голям хит – появява се „Кой си ти“. Помагат и следващите две песни, които се появяват преди албума – „Весело момиче“ и „Река на любовта“. През юли излиза и дебютният ѝ албум, който е озаглавен „Весело момиче“. Вече всички наричат Емилия „веселото момиче на поп фолка“ – и тя напълно го оправдава с излъчването си. С излизането на албума набира скорост поредният ѝ хит – „Мъж да си“. През ноември тя за първи път пее зад граница – заедно с Глория изнасят концерт в Атина. Първите нови песни на Емилия за 2002 г. са дуети. Мнозина определят като истинска смелост решението на Емилия да пее с Валдес. Съвместните им песни обаче са повече от успешни. „Хали-гали“ и „Лудост е“ са включени в албума на певеца „Лоша компания“. „Нежни устни“ е песента, която превръща Емилия в една от най-слушаните певици през лятото на 2002 г. За първи път парчето прозвучава в Одрин. На 28 юни Емилия е поканена да пее в турския град на грандиозен концерт, който събира повече от 25 000 зрители и е част от културната програма за празниците на Одрин. Още една съвместна песен правят през 2002 г. Емилия и Валдес – „Студен огън“.

На 26 ноември излиза вторият албум на Емилия и носи заглавието на големия ѝ хит „Нежни устни“ и съдържа 13 песни. Три от тях са невероятни балади, които мога да бъдат наредени сред образците в жанра – „Не виждам“, „Изгубена любов“ и „Коварство и печал“. И във втория си албум Емилия не пропуска да покаже майсторстрото си при изпълнението на фолклор. На 5 април Емилия отново гостува в Атина – този път с Мира и Милко Калайджиев пеят в „Ан клуб“. Въпреки че песните ѝ от албума „Нежни устни“ още са актуални, а участията ѝ не спират, Емилия мисли за нови парчета. Едно от тях се нарежда сред хитовете на лятото – „Легенда за любовта“.

2004 – 07: „Ангел в нощта“, „Самотна стая“ и „Мисли за мен“ 
Идва време и за един експеримент, който се оказва изключително успешен. Димитър Петров предлага на Емилия да запише дует със сириеца Нидал Кайсар. Предлага им и песен – „Безумна любов“, това е истински мега хит. Емилия обаче не се задоволява с нарастващата популярност и пуска още една успешна песен – „Няма да тъгувам“. В началото на 2004 г. звездата усилено подготвя своя трети самостоятелен албум. В първите месеци на годината „Безумна любов“ разгръща потенциала си и окупира първите места на специализираните класации. На концерта на 18 март в Зала 1 на НДК освен отличения дует с Нидал, Емилия изпълнява на живо и една от новите си песни – „Не оставяй сълзи“. Безспорното одобрение, на което се радва Емилия, не остава в границите на България. След успешните си участия в съседни страни, младата певица е поканена да пее пред сънародниците ни в Лондон. На 27 април излиза третия самостоятелен албум на Емилия „Ангел в нощта“. Там е включена и ремикса на първата дует песен на Емилия с Нидал, както клубна версия на „Легенда за любовта“ и „Няма да тъгувам“. Като цяло албума се нарежда сред класиките в жанра, но за голямо съжаление остава недооценен. Повечето песни в него са с огромен хитов потенциал. „Познавам те“ и „Ти замина“ са песните, които се сдобиват с клип след издаването на „Ангел в нощта“.

След този албум Емилия вече е добила малко повече слава, но тя се поизчерпва. Тогава певицата решава да смени музикалния си продуцент. В началото на 2005-а Митко Петров бе заменен от Тодор Димитров - Токича. Само за няколко месеца Емилия е готова с четвъртия си самостоятелен албум. Точно на 3 май той се появи на музикалния пазар. Същия ден е и промоцията. Тогава тя представя новите си десет песни, като за първи път, там гостите виждат и клипа към едно от новите ѝ парчета – „Целувай ме“. След малко повече от месец следва и „За мен забрави“ – песента, която цяло лято оглася стадионите из България на „музикалното торнадо“ „Планета Прима 2005 г.“. В средата на декември е култов момент – тогава се появява клипа на новата ѝ песен „Ела ме вземи“ и моментално превзема всички класации.

След месец и половина идва и „Още мисля за теб“. Смело може да се твърди, че това е най-разчупения клип на певицата. На 28 април, Емилия заминава за първото си задокеанско турне – в Австралия. След завръщането си в България, отново започва работа по новия си албум, който излиза на музикалния пазар на 6 юни. Скоро след това излиза и клипа към пилотната песен „Изгори ме с устни“. След паузата от един албум, Емилия издава народната песен „Разболял ми се млад Стоян“. Освен това в албума има доста модерни по звучене песни, което е ново за Емилия. Освен „Изпий до дъно“, „С теб ще полудея“ и „Само сега“ в албума е включена и баладата „Не се обръщай“. В албума също се залага и на трети дует с Нидал Кайсар. Песента е озаглавена „Мисли за мен“.

2007 – 12: „Родена съм да те обичам“, „Така ми харесва“ и „Смелите си имат всичко“ 
През месец април 2007 събира най-хубавите си балади в хитовия албум „Целувай ме – Best ballads“. Пролетта на 2007 излиза „С теб да бъдем пак“, лятото излизат „Когато всичко свърши“ – тотален хит в Топ 10 на 2007 и „Отново не дойде“. През зимата излиза „Дори и да боли“. На 22 декември 2008 излиза дългоочаквания албум на Емилия „Родена съм да те обичам“. В албума са включени 15 песни, като познатите заглавия са „Сълза“, „Дори и да боли“, „Птица бяла“ и „Няма те“. Новите песни, на които Емилия много залага са „История“, „Ти си луд“,„Изнервяш ме“.

В началото на юли 2009 г. излиза най-новият клип на Емилия. Проекта е съвместно с Sakis Coucos и Kesaras. За общата си песен те са избрали предизвикателното заглавие „Харесва ми“. На 7 октомври излиза видеото към дуетното парче на Емилия и Стефан Илчев – „Няма как“. В края на годината Емилия пуска баладата – „Мъртви души“. Първата песен и клип, която представя за 2010 г. е по-дискотечната – „Искаш ли...“. Певицата печели класацията на signal.bg с рекорден брой точки с парчето „Искаш ли“ На 21 март излиза новия албум на Емилия – „Така ми харесва“. Албумът включва 10 песни. След албума Емилия прави видеоклип към песента, дала и заглавието на новия ú албум – „Така ми харесва“ На 6 юли излиза клипа към песента – „Пробвай ме“, а след лятното турне веднага излиза баладата – „По твоите следи“. След голямата сензация Малина, Галена и Емилия снимат много провокативен и забавен клип към песента „Аларма“. Другото уникално попадение в актьорския състав е Латинка Петрова, която внася колорит във видеото. Веднага след церемонията Емилия заминава на турне в САЩ (Емилия – USA Tour 2010), който минава през 8 американски града.

В началото на февруари излиза и клипа към песента – „Двойно“. Следват го „Осмелявам се“ и „Щом така го искаш“ На 15 август излиза видеото към песента „Смелите си имат всичко“. На 15 ноември излиза новото динамично парче на певицата – „Не се променям“, а в края на годината видео излиза към баладата – „Грешница“. По време на Коледните и Новогодишни празници с ТВ версии се завъртат видеоклипът на Емилия и Сакис Кукос към песента „O Tannenbaum“. В началото на 2012 г. Емилия записва песен под името „Моята половина“ и за четвърта поредна седмица Емилия е на върха в „50-те най...“ с „Моята половина“ на портала signal.bg Емилия прави официална промоция на своя осми самостоятелен албум на 20 юни – „Смелите си имат всичко“ на живо по телевизия „Планета“, заедно с видеоклипа към една „Свързано е с теб“. Албумът включва 14 песни. Следват го „Ще чакам да ми звъннеш“ и „Просто те убивам“ от албума „Смелите си имат всичко“

2013 – 18: „Ех, Българийо красива“ 
Първата песен и клип, която представя за 2013 г. е „Кукла“ точно на 14 февруари – деня на Свети Валентин. Песента става хит и е четири поредни седмици лидер в „50-те най...“. Точно след 4 месеца излиза новото видео на Емилия, което е към песента „Ти си ми“. В него Емилия залага изцяло на индийските ритми и индийското звучене а на 24 юли излиза видеото на Емилия към баладата „Ако си звезда“. След тези успехи Емилия продължава с разнообразието и изненадите в стиловете и предлага ново заглавие „Оставаш сам“.

В началото на годината Емилия представя първата си песен за 2014 година „Кой ще му каже / Boi Tegali li“. Парчето е динамично и е в дует с израелския изпълнител Ави Бенеди, който е и автор на музиката. На 20 юни излиза вторият съвместен проект на Емилия и Ави Бенеди. Парчето е със заглавие „Балкания“ и в него се включва също Brian. Точно след един месец промотирана денс версията на песента „Кой ще му каже/ Boi Tegali Li“ на Емилия и Ави Бенеди, която е с балет FAME. В края на лятото излиза „Да бях от гадните“ е първият солов проект на Емилия за 2014-а и песента оглавява класацията „Планета Топ 20“ за месец септември. Веднага след церемонията Емилия и Ави Бенеди правят първия си съвместен концерт в Русия. Това е и дебют на изпълнители на „Пайнер“ в Москва. През декември Емилия промотира най-новата си песен на концерта на телевизия „Планета“. Сингълът е със заглавие „Без въпроси“ и след една седмица Емилия засне и видео към него. Същият месец Карлос представя новата си песен и видеоклип „Кофти хора“, която е с участието на Емилия.

След 6-месечна творческа пауза, на 9 юни 2015 г. излиза новото видео на Емилия към песента „Ето ме“. На 11 юни по случай концерта „25 години Пайнер“ заедно с Анелия, Преслава, Деси Слава, Галена и Цветелина Янева представя нов вариант на популярната народна песен „Лале ли си, зюмбюл ли си“. Месец по-късно на 9 юли излиза и видеоклип към нея Същият месец излиза дългоочакваният първи фолклорен албум на Емилия, който носи заглавието „Ех, Българийо красива“. На 17 юли Емилия и Тони Стораро представят дуетната си песен „Питбул“. В края на годината Емилия и Борис Дали представиха дуетната си песен „Обичай ме“.

На 21 март 2016 г. Емилия промотира новия си проект, озаглавен „California“, който е с участието на DJ Цеци Лудата Глава. Съвместното им парче „California“ спечели за 5-и път класацията на Signal.bg. В разгара на лятото певицата промотира сингълът „Специално за всяка“.

На 21 март 2017 г. Емилия с дует заглавие Напусни с учаситето DJ Цеци Лудата Глава. На 16 май певицата се появи в сингъла на Коста Марков „Мъж в сянка“. Изпълнителката взе участие и в проекта на Борис Дали „Някой богат“, излязъл на 23 юни. Няколко дни след това Емилия промотира соловия си проект „Само мой“. На 21 август Емилия и Тони Стораро изненадаха меломаните с втория си дует – „Как да изтрезнея“. Изпълнителката включи и в баладата на Крум „Едно сбогуване“. В средата на ноември Емилия и Емануела представиха колаборацията си „Все едно ми е“. За поредна година Емилия и Сакис Кукос се събраха заедно за нов коледен проект. „Hristougena / Една любов“.

В края на януари тази година Емилия представя баладата „По-силна ставам“ с вокали на Тони Стораро в припева. През април излиза дуетът и с Емрах със заглавие „По-такива си падам“. През юли представя баладата „Завинаги“. В средата на номври излиза самостоятелната ѝ песен „Само тебе искам“, а в началото на декмври излиза съвместната ѝ песен с Edward Maya и Costi – „Harem“. На 4 декември, Емилия за пореден път участва в концерта по случай рождения ден на телевизия Планета, където представя ефектно шоу с балет „Fame“ и микс от песните ѝ излезли през годината.

2019 – „Акула“ и прекратяване на договора с „Пайнер“ 
Певицата стартира 2019 в дует с Денис Теофиков наречен „Акула“ излязъл в началото на май, около две седмици по-късно излиза и вторият им дует носещ името „Тръгвай си“. Двете песни разполагат с клипове заснети под формата на мини филм, като съответно втория е продължение на първия. И двата дуета са сред най-големите хитове на годината. През юни певицата взима участие в песента "Adrenalina", в колаборация с кубинския певец Jay Maly, произведена от румънския композитор Costi Ionita, бележейки първият път в който певицата работи с него, парчето се отличава и с това че Емилия за първи път пее на испански в кариерата си. Песента става една от най-успешните парчета в Румъния и съседните държави през годината. В края на годината певицата създава неин личен канал в YouTube emilia.online , в който освен че ще бъдат качвани нейните бъдещи музикални продукти могат да се намерят и клипове от нейни участия, изяви, интервюта и концертни изпълнения от самото създаване на нейната кариера до ден днешен. Емилия започва 2020 с осъвременен кавър на златния хит „Отиваш си“ изпълняван от Деси и Тони Стораро, с когото го и изпълнява и тя, поемайки стиховете изпяти от Деси. През февруари 2020 премиера получава "Djale" най-мащабният проект на Емилия до момента в кариерата и. Модерното регетон парче произведено от Кости, изпълнено от певицата в колаборация с кубинския певец Jay Maly и румънската певица Dodo става най-гледаното видео от български изпълнител в YouTube за 2020 с повече от над 35 милиона гледания и е един от най-големите хитове на годината имайки упсех на международни латино пазари. Следвайки това певицата пуска първия си дует с Фики „На всичките в устата“ през август съшата годна, което стилистично забягва към RnB звучене. Продължавайки нейните разнообразни предложения от стилове от година насам. Въпреки че нейният нов албум наречен Акула трябваше да е факт до края на годината, несигурноста с Ковид кризата забави проекта. Певицата завършва годината с получаването на бутона на YouTube за достигане на 100 хиляди абонати, изпращайки една от най силните години в кариерата си. Емилия дава старт на 2021 издавайки нейният нов музикален проект произведен от Кости "My deals", който намира певицата в трап поп естетика изпълнявайки за първи път на английски. Тя издава нейният осми студиен албум „Акула“, който беше забавен от издаване от миналата година. Той събира нейните най-големи хитове през последните 9 години. Той е издаден на CD, флаш памет и във дигиталните услуги за цифрово изтегляне и стрийминг. През юни 2021 премиера прави следващият голям проект на певицата, което бележи завръщането и към поп – фолк звученето а именно песента „Турбуленция“, продуцирана от Кости и изпълнена в дует с румънската турбо фолк звезда Florin Salam. Парчето става тотален хит както в България така и във Румъния, радвайки се и на успех в други страни от Балканите, създавайки освен вирусно танцово предизвикателство в Тик Ток, така и рекордна гледаемост радвайки се на близо 19 милиона гледания в YouTube близо три месеца след премиерата си.

През ноември 2021 г. прекратява договора си с „Пайнер“.

Дискография

Студийни албуми 
 Весело момиче (2001)
 Нежни устни (2002)
 Ангел в нощта (2004)
 Самотна стая (2005)
 Мисли за мен (2006)
 Родена съм да те обичам (2008)
 Така ми харесва (2010)
 Смелите си имат всичко (2012)
 Ех, Българийо красива (2015)
 Акула (2020)

Компилации 
 Целувай ме – Best Ballads (2007)
 The Best Selection (2010)
 Златните хитове на Пайнер 7 (2013)

Видео албуми 
 Best Video Collection (2006)

Филмография 
 Отплата (2012) – в ролята на Мария Боянова

Източници

Външни препратки 
 Официален профил на Емилия във facebook
 Профил на Емилия в каталога на „Пайнер“ 
 Плейлист с музикални видеоклипове на Емилия в YouTube канала на телевизия Планета

Български попфолк певици
Национално училище за фолклорни изкуства „Широка лъка“
Родени в Гълъбово